Broj: 05-39-251-1/18

Mostar, 23.01.2018. godine

**Obavijest o organizaciji Znanstvene konferencije**

Federalno ministarstvo obrazovanja i znanosti, u suradnji Fakultetom humanističkih nauka Univerziteta “Džemal Bijedić“ iz Mostara i Udrugom za modernu povijest iz Sarajeva, organizira znanstveni skup pod nazivom „*Bosanskohercegovačke znanstvenice i njihov istraživački rad*“.

Pravo na obrazovanje predstavlja jedno od temeljnih ljudskih prava čije je ostvarenje od ključnog značaja za individualni razvitakj ličnosti i njenu sposobnost da zahtjeva i koristi sva ostala ljudska prava. Pitanje društvenog položaja žena, a posebno njihovog prava na obrazovanje je u prošlosti zavisilo od preovlađujućih klasnih i rodnih ideologija. Početni oblici institucionalnog obrazovanja žena, u prvom redu kroz odvojene „ženske“ škole sa posebno kreiranim programima, naglašeno su isticale njihovu rodnu različitost i podređen položaj u porodici i društvu. Viši oblici obrazovanja i znanstvenog usavršavanja žena dugo su bili onemogućeni zakonskim barijerama. Mada su, osobito poslije Drugog svjetskog rata, napravljeni značajni pomaci, ipak su se sve do danas zadržali brojni stereotipi kada je u pitanju napredovanje žena u akademskoj i znanstvenoj karijeri i hijerarhiji.

Konferecija bi, okvirno, u bosanskohercegovačkom, regionalnom i međunarodnom kontekstu, obuhvatila slijedeće teme:

- Oblici obrazovanja i pravo na obrazovanje žena kroz povijest;

- Počeci uključivanja žena u akademski i znanstveni rad;

- Znamenite bosanskohercegovačke znanstvenice;

- Doprinos žena razvoju obrazovnog sustava, znanosti, gospodarstva i društva;

- Suvremene tendencije u pozicioniranju žena unutar akademske i znanstvene

zajednice i društvena valorizacija njihovog rada.

Znanstvena konferencija će se održati u Mostaru 13. i 14. travnja 2018. godine. Rok za prijavu i dostavu sažetaka radova (na B/H/S i engleskom jeziku) sa okvirnim pregledom korištene literature je 2. ožujak 2018. godine. Prijavni obrazac za sudjelovanje na Konferenciji i upute autorima su objavljeni na službenoj internet stranici Ministarstva: [www.fmon.gov.ba](http://www.fmon.gov.ba) . Organizator snosi troškove putovanja i boravka sudionika koji dolaze izvan Mostara, te troškove autorskih honorara za radove koji budu prihvaćeni za izlaganje i objavljivanje.

**M I N I S T R I C A**

**prof. dr. Elvira Dilberović**